钦定古今图书集成/明伦汇编/官常典/第592卷 > 傅希挚
## 钦定古今图书集成/明伦汇编/官常典/第592卷 > 傅希挚

按《明外史》本传：“希挚，衡水人。累官右佥都御史，巡抚
山东。隆庆末，户部以饷乏，议裁山东、河南民兵，希挚
争之而止。改总理河道，以茶城淤塞，开梁山以下，穿
洋山出右洪口。万历五年，进右副都御史，巡抚陕西。
已迁户部右侍郎，坐陇右矿贼未靖，论罢。起总督漕
运，历南京户、兵二部尚书，召理戎政，以老被劾。加太”
子少保致仕。